Nenek Bongkok Tiga

Nenek Bongkok Tiga ialah sebuah siri drama televisyen web Malaysia 2023 arahan Yusry Abdul Halim dan dicipta oleh Azhar Amirulhisyam. Dibintangi oleh Sofia Jane, Hun Haqeem, Meerqeen, Sara Ali, Sara Mack Lubis dan Syafie Naswip, siri ini memulakan tayangan perdana di Viu dari 9 Februari 2023 sehingga 30 Mac 2023 dengan 2 episod ditayangkan setiap Khamis.

Sinopsis
Apabila lapan orang terjaga di dalam sebuah rumah agam yang dihuni seorang nenek bongkok tua. Tidak lama kemudian, mereka mula sedar yang mereka telah menjadi tebusan, bukan sahaja di dalam rumah tersebut dan hutan kelilingnya, tetapi juga berada di dalam dimensi yang tidak dikenali. 

Dengan ancaman jahat yang semakin bahaya, kelapan-lapan tebusan tersebut terpaksa memenangi siri permainan yang dicipta oleh nenek dengan harapan mereka dapat kembali ke kehidupan sebelumnya suatu hari nanti.

Pelakon
 Hun Haqeem sebagai Zamir
 Meerqeen sebagai Adi
 Sara Ali sebagai Alis
 Syafie Naswip sebagai Sani
 Sara Mack Lubis sebagai Malia
 Raykarl Iskandar sebagai Zaid
 Fimie Don sebagai Mior
 Sherie Merlis sebagai Nenek
 Syazwan Zulkifly sebagai Salim
 Ashraf Muslim sebagai Haikal
 Esma Daniel sebagai Hateem
 Aida Aris sebagai Marni
 Sofia Jane sebagai Samira
 Dhia Irdina sebagai Hana (Kecil)
 Hana Thia sebagai Kaira
 Iskandar Syahidan sebagai Hairi
 Khai Sabri sebagai Lelaki Murung/Taufiq
 Louisa Chong sebagai Aunty Koh
 Khairil Anwar sebagai Bapa Adi
 Nor Albaniah sebagai Ibu Adi
 Fazlina Ahmad Daud sebagai Ibu Taufiq
 Khir Rahman sebagai Tuan Tanah 

Kameo
 Zainal Ariffin Ismail sebagai Hos TV

Penerbitan
Nenek Bongkok Tiga diumumkan sebagai salah satu daripada 5 siri Viu Originals untuk tayangan bagi tahun 2023 dalam satu sidang media pada 1 Disember 2022. Ia diarahkan oleh Yusry Abdul Halim yang sebelum ini pernah mengarahkan Ganjil dan She Was Pretty dan merupakan kisah seram melibatkan unsur ghaib yang telahpun menjadi bualan ramai di media sosial. Siri ini diterbitkan Zurina Ramli di bawah syarikatnya, Independent Pictures yang pernah menerbitkan She Was Pretty dan Black Musim Ke-2 untuk Viu. Siri ini juga dicipta oleh Azhar Amirulhisyam yang pernah menulis beberapa siri di Viu seperti Ganjil dan Seribu Nina. Penggambaran dijalankan selama 55 hari.

Dalam Anugerah Akademi Kreatif Asia 2023, Nenek Bongkok Tiga diangkat sebagai pemenang nasional (Malaysia) bagi 5 anugerah, kemenangan terbesar antara semua karya dari Malaysia.

Anugerah dan Pencalonan

Keluaran
Nenek Bongkok Tiga memulakan siaran serentak di Viu dan Astro Ria bermula 9 Februari 2023 dengan 2 episod disiarkan berturut-turut.

Rujukan

Pautan luar
 Nenek Bongkok Tiga di Viu
 

Drama Melayu 2023
Rancangan asal Viu
Rancangan Astro Ria